**Suomen Metsämuseo Lusto** on valtakunnallinen metsäalan ja metsäkulttuurin vastuumuseo Savonlinnan Punkaharjulla. Vuonna 1994 avatun museon taustalla toimii Suomen Metsämuseosäätiö, joka perustettiin vuonna 1988. Lusto on avoinna ympäri vuoden, ja vuosittain museossa vierailee 35 000 – 40 000 kävijää. Lusto on myös yksi Suomen suurimpia erikoismuseoita.*lähde?*

Lusto-rakennus on valittu näytteeksi suomalaisesta 1900-luvun modernista arkkitehtuurista, joten museo on rakennuksenakin merkittävä käyntikohde. Lehtikuusella verhoillun betonirunkoisen rakennuksen pääsuunnittelijat ovat arkkitehdit Rainer Mahlamäki ja Ilmari Lahdelma.

Luston laajennusosa Iso-Samperin halli on puurunkoinen ja verhoiltu puulla sisältä ja ulkoa. Hallin rakenteissa on käytetty uuden teknologian ja tuotekehityksen suomia mahdollisuuksia*selvennä*. Kantavat rakenteet on piilotettu verhoilun sisään, ja katon muotokieli tuo mieleen vanhan puukirkon.*lähde?*

Kokoelmat
---------

Valtakunnallisena metsäalan erikoismuseona Lusto tallentaa metsä- ja puutalouteen, metsän monikäyttöön ja metsäkulttuuriin liittyvää aineistoa.*lähde?*

Luston kokoelmat on perustettu vuonna 1991, ja niitä kartutetaan jatkuvasti. Esinekokoelmassa on noin 10 000 esinettä. Merkittävimmän uuden kokoelman muodostavat isot metsäkoneet, joita on kerätty vuodesta 2000 alkaen. Lustossa on myös Suomen laajin metsätalouden ja metsien käytön historiaan liittyvä valokuvakokoelma, joka käsittää yli 250 000 kuvaa ja negatiivia.*lähde?*

Valokuvia, esinekuvia sekä niihin liittyviä tietoja voi selata museotietokanta Kantapuussa.

Näyttelyt
---------

Luston laajennusosa, taustalla moottorisahapylväs.
Luston näyttelyt kertovat ihmisen ja metsän välisestä vuorovaikutuksesta sekä metsän merkityksestä suomalaisten elämässä. Laaja perusnäyttely esittelee metsä- ja puutalouden lisäksi metsän muita käyttömuotoja ja niihin liittyviä perinteitä, metsätyötä, metsän antimia sekä Suomen ja maailman metsiä.*lähde?*

Luston laajennusosa, noin tuhannen neliömetrin kokoinen "Iso-Samperin halli", avattiin toukokuussa 2008. Näyttelyhalliin sijoittuu metsänkorjuun, metsätalouden ja -teollisuuden kehityksestä kertova Koneaika-näyttely, jossa on esillä suuria metsäkoneita ensimmäisistä harvestereista uusimpiin malleihin saakka. Esillä ovat muun muassa Kävelevä metsäkone Plusjack ja amfibiolentokone Republic RC-3 Seabee OH-EGA. Laajennuksen jälkeen Lustossa on näyttelytilaa noin 2 500 neliömetriä. Vuosittain Lustossa on esillä useita erikoisnäyttelyitä, jotka kertovat monipuolisesti metsäkulttuurin eri osa-alueista.*lähde?*

Tapahtumat
----------

Lustossa järjestetään ympäri vuoden metsään ja metsäkulttuuriin liittyviä työnäytöksiä, teemapäiviä ja tapahtumia. Tapahtumissa vaalitaan perinteitä ja kuullaan ajankohtaisista uutuuksista sekä siirretään metsätietoa ja -taitoa eteenpäin. Keväällä järjestetään erityisiä työpajaviikkoja koululaisryhmille. Lustossa toimii myös museoravintola Nila ja museokauppa.

Lähteet
-------

1. ↑  The Finnish Forest Museum Lusto, Suomen Metsämuseo Lusto (viitattu 21. huhtikuuta 2023). Tieto on haettu Wikidatasta.
2. ↑  Suomen Metsämuseo Lusto *Suomen Metsämuseo Lusto*. Viitattu 21.4.2023.
3. ↑  Lusto, Finnish Forest Museum and Information Centre Helsinki:  Lahdelma & Mahlamäki architects. Viitattu 21.4.2023. (englanniksi)
4. ↑  Metsäkoneet Luston kokoelmissa *Lusto.fi*.  Arkistoitu 10.10.2006.
5. ↑  Metsätyönjätit ovat esillä Luston Koneajassa *Forest.fi*.  [vanhentunut linkki]
6. ↑  John Deere lahjoitti kävelevän Plusjack-metsäkoneen Lustolle (Luston verkkosivu) *lusto.fi*.  [vanhentunut linkki]
7. ↑  Seabee -amfibiolentokone nyt esillä Lustossa *Lusto.fi*.  [vanhentunut linkki]
8. ↑  Museoravintola Nila (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Lusto** Wikimedia Commonsissa

* Suomen Metsämuseo Lusto
* Kantapuu-museotietokanta (Arkistoitu – Internet Archive)

Suomen valtakunnalliset vastuumuseot

* Alvar Aalto -museo
* Arkkitehtuurimuseo
* Designmuseo
* Forum Marinum
* Ilmailumuseo
* Käsityön museo
* Lasimuseo
* Lusto
* Mobilia
* Rautatiemuseo
* Sarka
* Siida
* Teatterimuseo
* Tekniikan museo
* Työväenmuseo Werstas
* Urheilumuseo
* Valokuvataiteen museo


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Yle

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Suomen Metsämuseo Lusto (Q11879901)ohje |
| --- |
|  |
| esiintymä kohteesta | museo, erikoismuseo, metsämuseo |
|  |
| valtio | Suomi |
|  |
| sijaitsee hallinnollisessa yksikössä | Savonlinna |
|  |
| sijainti | Punkaharju |
|  |
| katuosoite | Lustontie 1, 58450 Punkaharju |
|  |
| koordinaatit | 61°47′57″N 29°19′19″E﻿ / ﻿61.7992°N 29.3219°E﻿ / 61.7992; 29.3219 |
|  |
|  |

 |